CELEX: 62021TN0102
Language: mt
Date: 2021-02-18 00:00:00
Title: Kawża T-102/21: Rikors ippreżentat fit-18 ta’ Frar 2021 – Bastion Holding et vs Il-Kummissjoni

10.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/58
            
         
      Rikors ippreżentat fit-18 ta’ Frar 2021 – Bastion Holding et vs Il-Kummissjoni
      (Kawża T-102/21)
      (2021/C 182/78)
      Lingwa tal-kawża: l-Ingliż
      
         Partijiet
      
      
         Rikorrenti: Bastion Holding BV (Amsterdam, il-Pajjiżi Baxxi) u 53 rikorrent ieħor (rappreżentanti: B. Braeken u X.Y.G. Versteeg, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  prinċipalment, tannulla d-deċiżjoni kkontestata C (2020) 8286 final tal-20 ta’ Novembru 2020 dwar l-emenda tal-iskema SA.57712 – COVID-19: skema ta’ għotja diretta sabiex tappoġġja l-ispejjeż fissi għall-impriżi żgħar u ta’ daqs medju affettwati mill-epidemija COVID-19 (SA.59535 (2020/N)), kemm sa fejn tirrelata ma’ (a) id-distinzjoni bejn l-SMEs u l-impriżi oħra, u (b) l-ammont massimu ta’ EUR 90 000;
               
            
                  —
               
               
                  sussidjarjament, tannulla d-deċiżjoni kkontestata sa fejn tirrigwarda jew (a) id-distinzjoni bejn l-SMEs u impriżi oħra, jew (b) l-ammont massimu ta’ EUR 90 000;
               
            
                  —
               
               
                  sussidjarjament, tannulla d-deċiżjoni kkontestata fl-intier tagħha;
               
            
                  —
               
               
                  barra minn hekk, tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv huwa bbażat fuq l-assenza tal-Kummissjoni li tiftaħ proċedura ta’ investigazzjoni formali billi tiddeċiedi b’mod żbaljat li l-miżura ta’ għajnuna mill-Istat kontenzjuża ma tqajjimx dubji dwar il-kompatibbiltà tagħha mas-suq intern.
               
            
                  2.
               
               
                  It-tieni motiv huwa bbażat fuq nuqqasijiet proċedurali mill-Kummissjoni, peress li d-deċiżjoni kkontestata fiha motivazzjoni inadegwata.